2. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΑΜΥΝΗΣ ΚΑΙ ΥΠΟΥΡΓΩΝ ΔΗΜΟΣΙΑΣ ΤΑΞΕΩΣ, ΝΑΥΤΙΛΙΑΣ, ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ Αριθ. Φ.870/215650 της 29 Μαρτ./7  Μαΐου 1973 (ΦΕΚ Β΄ 521) Περί ετησίων εισφορών των εν ενεργεία Αξιωματικών και Ανθυπασπιστών υπέρ Ενώσεων Αποστράτων Αξιωματικών Ενόπλων Δυνάμεων. Έχοντες υπ’ όψει τας διατάξεις της παρ. 1β του άρθρ. 4 του Ν.Δ. 1171/1972 περί Ενώσεων Αποστράτων Αξιωματικών Ενόπλων Δυνάμεων, αποφασίζομεν:  Καθορίζομεν την ετησίαν εισφοράν των εν ενεργεία Αξιωματικών και Ανθυπασπιστών των Ενόπλων Δυνάμεων και των τοιούτων της Χωροφυλακής και του Λιμενικού Σώματος υπέρ των Ενώσεων Αποστράτων Αξιωματικών Ενόπλων Δυνάμεων εις ποσοστά επί του βασικού μισθού ως ακολούθως: α)Ανωτάτων Αξιωματικών εις 1,5%. β)Λοιπών Αξιωματικών και Ανθυπασπιστών εις 1%. Αι κατά τα ανωτέρω υπολογιζόμεναι ετήσιαι εισφοραί καταβάλλονται άπαξ του έτους εκ της μισθοδοσίας μηνός Ιανουαρίου. Η ισχύς της παρούσης, δημοσιευομένης ει την Εφημερίδα της Κυβερνήσεως άρχεται από 1ης Ιαν. 1973. 